Document ID: /roh_data/filtered/fineweb-2-filterrobots_roh.jsonl.gz/43650

Surtut en ils onns 70 tutgavan ses dissegns tar quels ch’eran ils pli publitgads en il mund. Sias lavurs sun da colurs fermas e surtut dad in umor, che Mordillo exprimiva en ses caracters comics e paschaivels be cun gests e moviments e senza pleds.
Ses protagonists ils pli enconuschents èn ils animals e tranter da quels sias giraffas. L’artist, ch’aveva dissegnà fin tar sia mort, aveva cumenzà sia carriera cun 18 onns e quai sco illustratur da cudeschs d’uffants. El ha er lavurà per il kino e per far reclama, abitava a New York ed a Paris. Davent da là ha el er tramess sias lavurs a publicaziuns en Germania.